9 Nabal oreko vaʼekue heta ovecha, ha oikóramo jepe Maónpe, oiméne oreko avei ijyvy Carmelo ypýrupi. * Upe lugár ningo iporãiterei opastea hag̃ua umi 3.000 ovecha orekóva Nabal. Umi ótro lugárpe katu ndaipóri mbaʼeve, yvy perõite voi: sur gotyo opyta pe desiérto de Parán, éste gotyo oĩ heta sérro ha ikupépe opyta pe mar Salado. Upérupi oiko vaʼekue David ha isoldadokuéra. Haʼekuéra heta ohasa asy, ha okaru hag̃ua ojuka hikuái umi animál saite. Ha oiméne ijypyrupikuéra ohasa jepi rakaʼe Nabal rembiguaikuéra oñangarekóva umi ovecháre.